b'\n_START_ARTICLE_\nM\xc3\xb8belarkitekt\n_START_PARAGRAPH_\nEn m\xc3\xb8belarkitekt tegner m\xc3\xb8bler til boliger, kontorer og institutioner. Indtil midten af det 20. \xc3\xa5rhundrede blev mange m\xc3\xb8bler fremstillet h\xc3\xa5ndv\xc3\xa6rksm\xc3\xa6ssigt af snedkerlaugsmestre, i dag fremstilles de fleste m\xc3\xb8bler p\xc3\xa5 fabrikker._NEWLINE_En r\xc3\xa6kke af de kendeste danske m\xc3\xb8bler er blevet projekteret p\xc3\xa5 en bygningstegnestue til brug i en foreliggende byggeopgave og derefter overf\xc3\xb8rt til den almindelige m\xc3\xb8belhandel._NEWLINE_Arne Jacobsens tegnestue, der arbejder med store og sm\xc3\xa5 byggeopgaver, m\xc3\xb8bler, tekstiler og industrielt fremstillede brugsting, er et godt eksempel p\xc3\xa5 en s\xc3\xa5dan designvirksomhed.'